牟俸

牟俸，字公爵，四川重慶府巴縣人，明朝政治人物。

生平
四川鄉試第三名舉人，年三十二歲中式景泰二年（1451年）辛未科進士《景泰二年辛未科進士登科錄》：軍籍，治《春秋》，年三十二歲中式景泰二年辛未科第二甲第七名進士。七月十三日生，行二，曾祖牟慶榮；祖牟道先；父牟永英；母冷氏；繼母李氏。永感下，妻胡氏，繼妻雷氏；伯清（太和縣知縣），兄侃，弟-{价}-。由國子生中式四川鄉試第三名舉人，會試中式第一百六十四名。，授監察御史，巡按雲南。

英宗天順元年（1457年），出任福建按察司僉事。憲宗成化初年，晉升為按察使副使，再升江西按察使，有政績，入朝擔任太僕寺少卿。

成化八年（1472年），以左僉都御史巡撫山東，賑災民飢，并請開鹽田，在五年任期內，救活飢民無數《明史·卷159》：牟俸，巴人。景泰初進士。授御史，巡按雲南。南寧伯毛勝鎮金齒，俸列其違縱罪，將吏皆聳。天順元年出為福建僉事。成化初，進秩副使。久之，遷江西按察使，政尚嚴厲，入為太仆卿。八年以左僉都御史巡撫山東。歲祲，請發濟南倉儲減價以糶，令臨清關稅收米麥濟振。皆從之。時大饑，雖獲振，饑民眾，轉徙益多。俸請敕鄰境撫、按隨所在安輯，秋成資遣復業。又乞開中淮、浙鹽百萬引，盡蠲州縣逋課。詔如所請，更命移臨清倉粟十萬石振之。至七月，俸又言公私困竭，救荒靡策，乞開納粟例，令胥吏得就選，富民授散官，且截留漕糧備振。十月復言：「今救荒者止救其饑，不謀其寒。縱得食，終不免僵死，乞貸貧民布棉。」帝皆嘉納。俸又檄發東昌、濟寧倉粟十萬余石為軍士月糧，而以德州、臨清寄庫銀易米振濟，奏請伏專擅罪。帝特宥之。已，復以俸奏免柴夫折價銀，移河南輸邊粟濟山東，而別給銀為邊餉，山東輸京租二十萬石，給本地用。十年又饑，請發倉儲出貸。撫山東五年，盡心荒政，活饑民不可勝數。。以都察院右副都御史改撫蘇松，因得罪汪直，下詔獄，十五年謫戍湖廣鎮遠衛《明宪宗纯皇帝实录卷之一百九十》：成化十五年五月，谪都察院右副都御史牟俸戍边，调翰林院侍读学士江朝宗于外任，其馀为俸连坐者罪各有差。俸与朝宗既下狱几半年，浙江按察佥事吴＜娡醣猓镜仁即至会鞫，理刑指挥吴绶承太监汪直意，备极拷掠，谓朝宗与俸有连，其婿松陵驿丞甘仲瓛为苏州府推官华清嘱朝宗赂俸求庇；吴江知县冯衡，俸乡人，亦多敛民财以馈俸；宜兴知县孟瀛为部民所讦，俸以属镇江知府黎福按之，瀛因常州府同知柳演以赂免，俸又属佥事吴＜娡醣猓景椿亭知县宋端，罪旋受赂，复其官讯之，皆不实。俸独诬伏，受常熟等县粮长银三千五百两，例追入官俸，不能办，连坐者共为备纳其已费用者。得旨免追，刑部拟俸受财枉法者律，朝宗及演、清、衡、瀛、端、仲瓛等各坐徒杖赎还职。＜娡醣猓炯案＝晕拮锸椭奏上， 上以俸职司风纪，容通私贿，谪戍湖广镇远卫；朝宗调广东市船司提举，馀如所拟。俸至戍所逾年卒。俸四川巴县人，由进士擢监察御史，升福建按察佥事。政尚严刻，进江西按察使，召为太仆寺卿，改左佥都御史巡抚山东。值岁大侵，道殣相望，俸多为区画，民赖以济。既而调抚南畿，任情自恣，下多怨谤，卒及于祸。俸为按察使时，知府許聰之死，与有力焉。巳不为公论所与，至是狱，竟人皆知其为直所陷，而无恤其冤者。。次年，卒於戍所《明史·卷159》：以右副都御史改撫蘇松。俸性嚴。以所部多巨室，欲故摧抑之，乃禁索私租，勸富家出谷備振動千計，怨謗紛然。中官汪直有事南京，或譖俸。直歸，未發也。俸初在山東，與布政陳鉞負氣不相下。後鉞從容言俸短，直信之。十四年，俸議事至京，直請執俸下詔獄。先是，所親學士江朝宗除服還朝，俸迓之九江，聯舟並下。所至，有司供張頗盛。直因謂朝宗有所關說，並下獄。詞連僉事吳扁等十余人，俱被逮。繫獄半歲，謫戍湖廣。俸在江西時，共成許聰獄，人多議其深文。至是被禍，皆知為直誣，然無白其冤者。逾年，卒戍所。。

轶事
《濯纓亭筆記》載牟俸任江西按察使斷案有誤噩夢醒悟之事《濯纓亭筆記·卷三》：成化間，牟俸為江西按察使，夜夢在舟中有虎，身被三矢，登舟而咆哮。噩而悟，意殊不樂，明曰以告僚佐。有胡僉事者，頗廉明，知牟之行事多躁急，乃曰：「公治獄得無有冤乎？」牟艴言曰：「吾有冤獄，汝何不糾之？」胡唯唯而退。既而聞牟嘗斷吉安一女子殺夫事有疑。初，女子許嫁一庠士，女富而夫貧，女家恆周給之。其夫感激，每告其同學友周彪。彪家亦富，嘗聞其女美而欲求婚。後貧士親迎時，彪與偕行，諺謂之伴郎。途中貧士遇盜殺死，從行者驚散。貧士之父疑女家疾其貧而殺之，冀欲他適也，遂訟於牟。牟乘怒不察，因按女有奸而謀殺其夫，蓋惡其家之不義，故被以污名耳。胡移文逮貧士之父問之，具得其顛末。但問女與何人奸，則不得其主名。使媼驗其女，又處子。乃謂貧士之父曰：「爾子與誰交最密？」曰：「惟周彪耳。」胡沉思曰：「虎帶三矢而登舟，非周彪乎？牟之夢是矣。」越數曰，移檄下吉安，取高才生修郡志，而周彪之名在焉。既至，觴之。酒半，獨召彪於後室，屏去左右，引其手嘆曰：「牟公廉知若事，欲置若干極典。吾憐若才，且勸牟公以獄既成，不容反異。若當吐實勿欺吾，則相救耳。」彪錯愕戰怵，即跪，悉陳之。胡錄其詞，潛令人擒其同謀者，具獄以白牟。牟即曰欲杖殺彪。胡止之曰：「須眾證以出其女，然後殺之未晚也。不然恐有異詞。」牟愧謝，從之。一郡稱胡為神明焉。。

家族
曾祖牟慶榮，祖牟道先。父牟永英，母冷氏；繼母李氏。兄牟侃，弟牟-{价}-。

参考文献

F
Category:巴縣人
Category:明朝太僕寺少卿
Category:明朝副都御史
Category:明朝江西按察使
Category:明朝山東巡撫